CELEX: 62007TN0467
Language: mt
Date: 2007-12-21 00:00:00
Title: Kawża T-467/07: Rikors ippreżentat fil- 21 ta' Diċembru 2007 — Du Pont de Nemours (Franza) et vs Il-Kummissjoni

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/52
            
         Rikors ippreżentat fil-21 ta' Diċembru 2007 — Du Pont de Nemours (Franza) et vs Il-Kummissjoni
   (Kawża T-467/07)
   (2008/C 51/96)
   Lingwa tal-kawża: L-Ingliż
   Partijiet
   
      Rikorrenti: Du Pont de Nemours (Franza) SAS (Puteaux, Franza), Du Pont Portugal — Serviços, sociedade unipessoal, Ld.a (Liżbona, il-Portugal), Du Pont Ibérica SL (Barcelona, Spanja), E.I. du Pont de Nemours & Co (Wilmington, l-Istati Uniti), Du Pont de Nemours Italiana SRL (Milan, l-Italja), Du Pont De Nemours (l-Olanda) BV (Dordrecht, l-Olanda), Du Pont de Nemours (il-Ġermanja) GmbH (Bad Homburg v.d. Höhe, il-Ġermanja), DuPont Poland sp. z o. o. (Varsavja, il-Polonja), DuPont Romania SRL (Bucharest, ir-Rumanija), DuPont International Operations SARL (Le Grand Saconnex, l-Isvizzera), Du Pont de Nemours International SA (Le Grand Saconnex, l-Iżvizzera), DuPont Solutions (Franza) SAS (Puteaux, Franza), Du Pont Agro Hellas AE (Halandri, il-Greċja) (irrappreżentati minn: D. Waelbroeck u I. Antypas, avukati)
   
      Konvenuta: Il-Kummissjoni tal-Komunitajiet Ewropew
   Talbiet tar-rikorrenti
   
               —
            
            
               tordna l-annullament tad-Deċiżjoni tal-Kummissjoni tad-19 ta' Settembru 2007 dwar in-non-inklużjoni ta' methomyl fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dik is-sustanza;
            
         
               —
            
            
               tikkundanna lill-Kommunità, f'din il-kawża rrappreżentata mill-Kummissjoni, sabiex tagħmel tajjeb għal kwalunkwe dannu subit mir-rikorrenti b'riżultat tad-deċiżjoni kkontestata, u tiffissa l-ammont ta' dan il-kumpens għad-dannu subit mir-rikorrenti, attwalment stmat li jammonta għal EUR 52.5 miljun; jew kwalunkwe ammont ieħor li jirrifletti d-dannu subit jew li ser ikun subit mir-rikorrenti, kif ippruvat minnhom matul dawn il-proċeduri, speċjalment biex jittieħdu in kunsiderazzjoni danni futuri;
            
         
               —
            
            
               sussidjarjament, tordna li fi żmien raġonevoli mid-data tas-sentenza l-partijiet jippreżentaw lill-Qorti tal-Prim'Istanza ċ-ċifri relattivi għall-ammont ta' kumpens li jaqblu fuqu l-partijiet jew, fin-nuqqas ta' qbil, tordna li fl-istess terminu ta' żmien il-partijiet jippreżentaw lill-Qorti tal-Prim'Istanza l-konklużjonijiet tagħhom b'ċifri dettaljati;
            
         
               —
            
            
               tordna li jiġu mħallsa l-interessi skond ir-rata stabbilita f'dak iż-żmien għal operazzjonijiet prinċipali ta' rifinanzjament mill-Bank Ċentrali Ewropew, biż-żieda ta' żewg punti perċentwali, jew skond kwalunkwe rata oħra xierqa li jogħġobha tiffissa l-Qorti tal-Prim'Istanza, li għandha tiġi mħallsa fuq l-ammont dovut mid-data tas-sentenza tal-Qorti tal-Prim'Istanza sad-data effettiva tal-ħlas;
            
         
               —
            
            
               tordna lill-konvenuta tħallas l-ispejjeż kollha relatati ma' dawn il-proċeduri.
            
         Motivi u argumenti prinċipali
   Id-Direttiva 91/414/KEE tal-Kunsill li tikkonċerna t-tqegħid fis-suq ta' prodotti għall-protezzjoni tal-pjanti (1) tipprovdi li l-Istati Membri m'għandhomx jawtorizzaw prodott għall-protezzjoni tal-pjanti jekk is-sustanzi attivi tiegħu ma jkunux elenkati fl-Anness I u jekk il-kundizzjonijiet imsemmija f'dan l-Anness ma jkunux issodisfati. Ir-rikorrenti qegħdin jitolbu li tiġi annullata d-Deċiżjoni tal-Kummissjoni tad-19 ta' Settembru 2007 dwar in-non-inklużjoni ta' methomyl fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dik is-sustanza (2). Minbarra dan, ir-rikorrenti jitolbu kumpens għall-allegati danni kkawżati mid-deċiżjoni kkontestata.
   In sostenn tar-rikors għal annullament tagħhom, ir-rikorrenti jissottomettu li d-deċiżjoni kkontestata ġiet adottata abbażi ta' valutazzjoni tar-riskju tal-methomyl li mhijiex kompleta u li hija manifestament żbaljata, peress li l-Kummissjoni ma ħaditx in kunsiderazzjoni informazzjoni li kellha f'idejha sa minn Settembru 2005.
   Ir-rikorrenti jallegaw li l-Kummissjoni abbużat mill-poteri tagħha u kisret id-dispożizzjonijiet tad-Direttiva 91/414/KEE u l-prinċipji ta' proporzjonalità, amministrazzjoni tajba, ċertezza legali, aspettattivi leġittimi u non-diskriminazzjoni, kif ukoll id-dritt tar-rikorrenti li jinstemgħu u l-obbligu ta' motivazzjoni.
   
      (1)  Id-Direttiva tal-Kunsill 91/414/KEE, tal-15 ta' Lulju 1991, li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 1991, p. 1).
   
      (2)  ĠU L 255, 2007, p. 40.